Belső gyermekem pánikba esett?
Egy stroke-túlélő blogja
Herczeg József Tamás naplója
A mai tornán megkérdeztem Angélától, szerinte mi okozza a szédülésemet. "A pánik." – hangzott a rövid, velős válasz. Én a szememre gyanakodtam. Tízéves lehettem, mikor megkaptam az első szemüveget. Ötvenhárom éves lehettem, mikor elpattant a fém keret. Szerettem volna újat, de túl sokba került volna. Ezért aztán lemondtam róla. "Látsz szemüveg nélkül?" - kérdezték többen. "Nekem tengelyferdülés miatt volt. Látni végül is látok. Az apró betűhöz meg nagyítót használok, vagy a számítógépen felnagyítom." – reagáltam rá.
Délután a gyógyulásomhoz a szálak Louise Hay honlapjára vezettek. Találtam az oldalain egy cikket, mely a poszttraumás stressz szindrómával (Post-Traumatic Stress Disorder, PTSD) foglalkozik. Traumaként élte volna meg az agyam az ominózus január 13-án történteket? Ez állhat a pszichés zavaraim hátterében? Louise Hay szerint az elmém produkálhat pánikhoz hasonló gondolatmintákat, mert megsérülhettem. Szerinte poszttraumás stressz zavaromnak testi tünete lehet a szédülés.
Louise Hay az állítja, hogy ebből a szorongásból és depresszióból, illetve annak az agyban és a testben keletkezett hatásaiból ki lehet gyógyulni. Ehhez először is meg kell értenünk, hogy az életünk egy része szorongás.
Orvosi vizsgálatok és kezelések mellett, trauma kezelése esetén az első dolog, amit Louise Hay tesz, és más terápiákban is alkalmaznak, hogy megalkot magában és a világában egy egészségesebb belső gyermeket, akinek emlékei a biztonságról szólnak.
Louise Hay segít gondolatmintákat létrehozni az agyunkban a belső gyermekünk számára, aki idegesnek és félelmetesnek látja a világot. A bennünk lakozó gyermek fogalmával és szeretetével először Louise Hay "Az erő benned van" című könyvében találkoztam, még a 90-ves évek első felében. Az e témának szentelt fejezet vége felé Louise Hay azt írja, hogy "mindaddig nem tudjuk szeretni és elfogadni egymást, amíg meg nem szeretjük és el nem fogadjuk elveszett gyermeki énünket".
Traumánk, pánikunk kezeléséhez is a belső gyermekkel való munkát ajánlja terápiaként az online cikkben. A következő meditációban segít átprogramozni az agyunk látását, hallását és memória-áramköreit, biztonságosabb és szeretetteljesebb világot próbál meg újból létrehozni.
Munka a belső gyermekkel meditáció
Képzeld el a belső gyermeked. Jegyezd meg, hogy néz ki, és hogy érzi magát a kisgyerek. Vigasztald meg a gyermeket.
Elnézést kérhetsz tőle, hogy ilyen sokáig elhanyagoltad, és valamikor jól megszidtad.
Most azonban megígérheted a belső gyermekednek, hogy ettől kezdve mindig mellette leszel, soha nem hagyod egyedül, és ez a gyermek amikor csak azt akarja, hogy megvigasztald, vagy tanácsot kér, vagy játszani akar veled, te mindig ott leszel.
Elismered, hogy ez a kapcsolat a belső gyermekeddel az egyik legfontosabb dolog az életedben.
Mondd el a gyermekednek, hogy milyen nagy kincs a számodra. Önbecsülését és önértékelését építsd imával.
Gyermekedet lásd nyugodtnak, biztonságosnak, aki szereti magát, nevet, boldog, a barátaival játszik és szabadon szaladgál. Élvez mindent, amit csinál. Szeret iskolába járni, tanulni, alkotni, azt megosztani másokkal, megérinteni a virágot, fára mászni, gyümölcsöt szedni, azt jóízűen megenni, kiskutyával vagy cicával játszani, vagy hintázni, örömmel nevetni, hozzád szaladni, téged szorosan átölelni.
Lásd kettőtöket, egészségesek vagytok, szép, biztonságos helyen éltek, csodálatos kapcsolataitok vannak, szülők, barátok, munkatársak, örömmel köszönnek, bárhová is mész. Különleges szeretetben vagy egy különleges személlyel.
Most képzeld el a benned lévő tinédzsert, akit vigasztalsz, ahogy átlép a gyermekkorból a felnőttkorba való átmenetet jelölő serdülőkor zavarba ejtő korszakán, akinek önbecsülését és önértékelését építed.
Most képzeld el szeretettel a benned lévő felnőttet, és gratulálj magadnak, hogy eddig eljutottál. Bárhol és bármikor mindig a tőled telhető legjobbat tetted.
Építsd saját önbecsülésedet és önértékelésedet. Az önmagad iránt érzett szeretet és elfogadás most megkönnyíti az önszeretet következő szintjére való továbblépést.
Nagyon erős vagy. Megvan benned az erő, ami segít létrehozni azt a fajta világot, melyben mindannyian élni akarunk.
Ez a meditáció fejlődésem jelen szakaszában sokat segít nekem, amiért örök hálával tartozom Louise-nak.
belső gyermek Csányi Angéla depresszió Louise L. Hay meditáció pánikroham poszttraumás stressz szindróma pszichológia PTSD szorongás
Téma képeinek készítője: ImagesbyTrista
Copyright 2017, Herczeg József Tamás. Minden jog fenntartva. |
Herczeg József Tamás
58 éves egyedülálló férfi vagyok, magamnak dolgozom. Bízom abban, hogy a bejegyzéseimben találsz hasznosítható információkat.
Alapvető útmutató a stroke utáni látásproblémák kezeléséhez
Egy spirituális tanító léleksimogató szavai
Gyógyulj és boldogulj...
Abigail Atkinson2
agorafóbia2
agyi infarktus4
agykontroll6
agyvérzés17
Andrási Betty1
Assisi Szent Ferenc1
belső gyermek2
biztonságérzet3
Bob Schrupp1
Brad Heineck1
Clopidogrel1
Csányi Angéla14
dr. Fehér Gergely2
dr. Frank Lipman1
dr. Görög Pál6
dr. Jubran Jihad3
dr. Kőrösi Olga2
egyensúlyzavar3
Emil Coué1
EniWays1
érzelmi felszabadítás technika3
étrend2
étrend-kiegészítők2
fejlődés10
Fekete Evelin2
felépülés7
Flint Rehabilitation Devices1
Francine Shapiro1
génkifejeződés1
gutaütés15
gyógyító kéztartások2
gyógymasszázs2
gyógytorna12
gyógyulás9
helyesírás1
hétvégi eltávozás6
Hintya Enikő1
hipnoterápia1
holisztikus gyógyászat1
Horváth Dávid2
járás14
járókeret6
Kari Dahlgren2
kerekes szék3
kézreflexológia3
kockázati tényezők1
Kocsis Gábor1
kövérség1
Lápossy Fanni3
Lászka Mária1
látásproblémák1
Lee Pascoe1
Lengyeltóti Tamás1
Louise L. Hay7
magas vércukor7
magas vérnyomás5
Márky Ádám1
meditáció5
megbocsátás1
megelőzés1
megerősítések13
Mildred Carter2
motiváció8
mozgásszervi rehabilitáció4
mudrák2
nagyvizit4
neurológiai rehabilitáció4
neuromuszkuláris betegség1
neuroplaszticitás3
Nick Ortner2
numerológia1
otthoni élet2
öltözés1
önbizalom5
önfejlesztés9
öngyógyítás3
önszeretet2
páfrányfenyő1
pánikroham2
poszttraumás stressz szindróma2
Q10-koenzim1
rehabilitáció2
relaxáció2
relaxálás1
rollátor8
Ronald Shone1
Sarkadi Gabriella2
segédeszközök17
sikernapló1
stroke18
Stroke Világnapja1
Strokeinfó Alapítvány3
Szabó Péter1
szakirodalom1
szédülés3
szélütés18
szemmozgás-terápia1
Szigetvári Kórház5
szorongás6
szubliminális üzenetek1
tenyérmasszázs3
testsúly3
tisztálkodás2
túlsúly1
tükörneuronok1
vándorló elme1
videó8
vizualizáció1
zeneterápia1
Zimányi Árpád1
ZM Univerzum Médiastúdió1
Keress az archívumban
Streokeinfó Alapítvány